इसी नदी के साए में 7 दशक से ज्यादा का वक्त बिता चुके नसिर अंसारी (75 वर्ष) कहते हैं, “10 साल पहले तक नदी का पानी इतना साफ़ था कि अगर दस पैसे का सिक्का फेंक देते थे तो वो भी चमकता हुआ दिखाई देता था। इसे ही पीते थे,नहाते थे और खेती-बाड़ी में इस्तेमाल करते थे। लेकिन अब इसके पास जाने में डर लगता है। पहले नदी गंदी हुई फिर धरती का पानी.. और अब देखो हमारे नलों से भी पीला-पीला पानी निकलता है, जिसे पीकर बीमार पड़ना तय है।”